A. CALITATEA AERULUI

(1) 31994 L 0063: Directiva 94/63/CE a Parlamentului European şi a Consiliului din 20 decembrie 1994 privind controlul emisiilor de compuşi organici volatili (COV) rezultaţi din depozitarea carburanţilor şi din distribuţia acestora de la terminale la staţiile de distribuţie a carburanţilor (JO L 365, 31.12.1994, p. 24), astfel cum a fost modificată prin:

- 32003 R 1882: Regulamentul (CE) nr. 1882/2003 a Parlamentului European şi al Consiliului din 29.9.2003 (JO L 284, 31.10.2003, p. 1).

(a) Prin derogare de la dispoziţiile articolului 3 şi ale anexei I la Directiva 94/63/CE, cerinţele privind instalaţiile de depozitare existente în cadrul terminalelor nu se aplică pe teritoriul Bulgariei:

- până la 31 decembrie 2007, instalaţiilor de depozitare din cadrul a 6 terminale care tranzitează o cantitate mai mare de 25000 tone/an, dar mai mică sau egală cu 50000 tone/an;

- până la 31 decembrie 2009, instalaţiilor de depozitare din cadrul a 19 terminale care tranzitează o cantitate mai mică sau egală cu 25000 tone/an.

(b) Prin derogare de la dispoziţiile articolului 4 şi ale anexei II la Directiva 94/63/CE, cerinţele privind încărcarea şi descărcarea containerelor mobile existente în cadrul terminalelor nu se aplică pe teritoriul Bulgariei:

- până la 31 decembrie 2007, unui număr de 12 terminale care tranzitează o cantitate mai mare de 25000 tone/an, dar mai mică sau egală cu 150000 tone/an;

- până la 31 decembrie 2009, unui număr de 29 terminale care tranzitează o cantitate mai mică sau egală cu 25000 tone/an.

(c) Prin derogare de la dispoziţiile articolului 5 din Directiva 94/63/CE, cerinţele privind containerele mobile existente în cadrul terminalelor nu se aplică pe teritoriul Bulgariei:

- până la 31 decembrie 2007, unui număr de 50 de cisterne auto;

- până la 31 decembrie 2009, unui număr suplimentar de 466 cisterne auto.

(d) Prin derogare de la dispoziţiile articolului 6 şi ale anexei III la Directiva 94/63/CE, cerinţele privind încărcarea instalaţiilor de depozitare existente în cadrul staţiilor de distribuţie a carburanţilor nu se aplică pe teritoriul Bulgariei:

- până la 31 decembrie 2007, unui număr de 355 staţii de distribuţie a carburanţilor care tranzitează o cantitate mai mare de 500 m3/an, dar mai mică sau egală cu 1000 m3/an;

- până la 31 decembrie 2009, unui număr de 653 staţii de distribuţie a carburanţilor care tranzitează o cantitate mai mică sau egală cu 500 m3/an.

(2) 31999 L 0032: Directiva 1999/32/CE a Consiliului din 26 aprilie 1999 privind reducerea conţinutului de sulf al anumitor combustibili lichizi şi de modificare a Directivei 93/12/CEE (JO L 121, 11.5.1999, p.13), astfel cum a fost modificată prin:

- 32003 R 1882: Regulamentul (CE) nr. 1882/2003 al Parlamentului European şi al Consiliului din 29.9.2003 (JO L 284, 31.10.2003, p. 1).

(a) Prin derogare de la dispoziţiile articolului 3 alineatul (1) din Directiva 1999/32/CE, cerinţele privind conţinutul de sulf din păcură nu se aplică pe teritoriul Bulgariei până la 31 decembrie 2011 pentru utilizarea la nivel local. Pe durata acestei perioade de tranziţie conţinutul de sulf nu va depăşi 3,00 % din masă.

(b) Prin derogare de la dispoziţiile articolului 4 alineatul (1) din Directiva 1999/32/CE, cerinţele privind conţinutul de sulf din motorină nu se aplică pe teritoriul Bulgariei până la 31 decembrie 2009 pentru utilizarea la nivel local. Pe durata acestei perioade de tranziţie, conţinutul de sulf nu va depăşi 0,20 % din masă.

--------------------------------------------------